Document ID: /roh_data/filtered/fineweb-2-filterrobots_roh.jsonl.gz/41397

Ina chasa d’ina famiglia a Vuorz ha survegnì il premi solar da quest onn. L’energia solara ch’ella ha producì è in nov record. Uschia ha la chasa d’ina famiglia a Vuorz producì 8 giadas uschè blera energia che quai che ses abitants dovran. Il provediment d’atgna energia na saja anc mai stà uschè aut, scriva la «Solar Agentur Schweiz» che surdat ils premis.
Ils premis solars van a projects, ch’èn ils pli effizients areguard l’energia. Quai èn projects che realiseschan la cunvegna da clima da Paris e che produceschan in grond surpli d’energia.
Sper la chasa a Vuorz han anc 9 auters projects survegnì il premi solar. En tut èn vegnids inoltrads 73 projects quest onn.